एनाउंसमेंट-डिस्प्ले में गड़बड़ी हुई तो होगी सख्त कार्रवाई
एनाउंसमेंट-डिस्प्ले में किसी भी तरह की लापरवाही बर्दाश्त नहीं की जाएगी। किसी काम में शिकायत मिलने पर कड़ी कार्रवाई की जाएगी। यह बात इलाहाबाद जोन के चीफ कम्युनिकेशन इंजीनियर (सीसीई) ने ग्वालियर स्टेशन के निरीक्षण के दौरान कही। सीसीई ने बुधवार को स्टेशन और नई डिपो का निरीक्षण किया। निरीक्षण के दौरान उन्होंने यात्रियों को मिलने वाली सुविधाओं में लापरवाही नहीं बरतने के निर्देश दिए।
जोन के सीसीई प्रशांत चौहान ने बुधवार को प्लेटफार्म नंबर एक पर लगे सारे डिस्प्ले बोर्ड देखे। डिस्प्ले बोर्ड और डिजिटल घड़ियों की जांच करने के लिए वे विभिन्न कार्यालयों में भी गए। साथ ही उन्होंने स्टेशन पर लगे टेलीफोन भी चेक किए। श्री चौहान ने ट्रेनों के आने पर कोच इंडिकेटर चेक किए। निरीक्षण के दौरान सभी कोच निर्धारित इंडिकेटर के आगे ही रुके। श्री चौहान ने प्लेटफार्म नंबर एक के अलावा प्लेटफार्म नंबर 2, 3 और 4 का भी निरीक्षण किया। निरीक्षण के दौरान श्री चौहान के साथ डीएसटीई नरेंद्र सिंह, सीनियर सेक्शन इंजीनियर ज्ञानेंद्र सिंह भी थे।
डिस्प्ले के कारण यात्रियों को न हो असुविधा : निरीक्षण के दौरान श्री चौहान ने कर्मचारियों से कहा कि डिस्प्ले में कभी भी किसी यात्री को परेशानी नहीं होनी चाहिए। उन्होंने निर्देश दिए कि डिस्प्ले में गड़बड़ी होते ही उसे तुरंत ठीक कराया जाए। इसके अलावा श्री चौहान ने स्टेशन पर यात्रियों के लिए लगी पीएनआर मशीनों का भी निरीक्षण किया।
कैमरे, वाई-फाई का काम जल्द पूरा करें : श्री चौहान ने स्टेशन पर कैमरों और वाई फाई का काम जल्द पूरा करने के निर्देश दिए। उल्लेखनीय है कि यात्रियों की सुरक्षा को लेकर स्टेशन पर 40 हाइटेक कैमरे लगाए जाने हैं। इसको लेकर ग्वालियर में वायरिंग का काम जल्द शुरू कर दिया जाएगा। इसके अलावा वाई-फाई को लेकर केबलिंग पूरी की जा चुकी है। वाई-फाई के लिए एंटीना लगाने का काम भी जल्द पूरा कर लिया जाएगा।
पौधरोपण भी किया
स्टेशन पर निरीक्षण के बाद श्री चौहान एसएसई टेली डिपो के निरीक्षण के लिए पहुंचे और यहां पर पौधरोपण भी किया।
सीसीई ने किया स्टेशन का निरीक्षण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva